  Наталья Тетерина Гуртын кутэм пельнянь вузкаронниысь басьтэмезлэсь 109 манетлы дунтэмгес усе. Удмуртиын 1-10 тулыспалэ ортчись «Пельняньлэн дунневыл нуналэз» фестивальлы Удмуртстат лыдъяз, кӧня коньдон кулэ пельнянез дорын кутон понна. Дорын пельнянь кутон понна кулэ луоз (Ижкарысь толшорлы дунъёсъя): 300 грамм кунян сӥль (129 манет 90 коньы); 300 грамм парсь сӥль (99 манет 30 коньы); 2 йыр сугон (4 манет); Сылал но пӧсьтурын; Ыльняньлы кулэ: 250 грамм ву, 1 курегпуз (5 манет 10 коньы), 3 стакан чабей пызь (12 манет 20 коньы), бадӟым пуньылэн ӝыныяз сылал. Озьыен, дорын кутэм 1 килограмм 600 грамм пельнянь 251 манет тыр усёз. Со сяна, 2–3 час дыр быдтоно луоз.  Килограмме выжтыса, дорын кутэм пельнянь 157 манет тыр усе. Нош вузкаронниын одӥг кило пельнянь 266 манет сылэ УдмуртстатТодэ вайытом, «Пельняньлэн дунневыл нуналэз» фестиваль Ижкарын 1-тӥ тулыспалэ «пресс-лепкаен» кутскиз. Пельнянь кутон сямен журналистъёсын Удмуртилэн тӧроез Александр Бречалов, йӧскаылк политикая министр Лариса Буранова но «Брангуртысь песянайёс» вераськизы.  Пельнянь фестивальлы кутскон сётӥзы Удмуртиын Фестиваль элькунамы 10-тӥ тулыспалозь кыстӥськоз. Та нуналъёсы Ижкарын пӧртэм ӧръёсъя «Пельнянь мастерскойёс» ортчозы. Одӥгзэ «Нуныкай» центрысь ӧнерчиос нуизы, соос Ижкарын улӥсь нылпиос понна удмурт лулчеберетэн тодматонъя трос пумо мастер-классъёс радъязы.  Ужрадлэн йылпумъян нуналаз Шор площадьын куинь вӧлмет ужалоз, отын пельнянен герӟаськем «Тау» музей усьтӥськоз но «Удмурт шумовка» кубок понна вожвылъяськон радъяськоз. Тегъёс: Ижкар Удмуртстат дунъёснотарифъёс Удмуртия пельнянь лыдпусъёс  